polyglot-tagger/wikipedia-language-snippets-filtered huggingface dataset:
முதிர்ச்சியடைந்த பூச்சியின் உடல் நீளம் பொதுவாக 2 முதல் 6 செ.மீ. வரை சிற்றினத்தைப் பொறுத்து மாறுபடும். ஒரு சிற்றினத்தில் ஆண் பூச்சியினைவிடப் பெண் பூச்சிகள் பெரியவை. வடிகுழல் பொதுவாக ஒரே அளவில் இருக்கும். ஆனால் உடல் நீளத்தின் பாதிக்குக் குறைவாக உள்ளது. கிழக்காசிய ர. சினென்சிசு மற்றும் தென்அமெரிக்க ர. மேக்னா ஆகிய இரண்டும் பெரிய அளவிலான சிற்றினங்கள் ஆகும். ரன்னேட்ராவிற்கு இறக்கைகள் உள்ளன. எனவே இவை பறக்கக் கூடியவை.
கக்கோலாட் நீர்வீழ்ச்சியுடன் தொடர்புடைய புராணக் கதைகளும் உண்டு, மலைப்பாம்பாக போகும்படி சபிக்கப்பட்ட ஒரு திரேத யுக மன்னர் இந்நீர்வீழ்ச்சியில் வாழ்கிறார் என்று இந்து மத ஆன்மீகவாதிகளால் கூறப்படுகிறது. வனவாச காலத்தில் பாண்டவர்கள் இப்பகுதிக்கு வந்ததாகவும் இதனால் பாம்பாக உருமாறியிருந்த மன்னன் சாபவிமோசனம் பெற்றதாகவும் அக்கதை செல்கிறது. இந்நீர்வீழ்ச்சியில் குளித்தவர்கள் பிறகெப்போதும் பாம்பாக பிறக்க மாட்டார்கள் என்று அம்மன்னன் பறைசாற்றினான்.
கக்கோலாட் நீர்வீழ்ச்சி பீகாரில் பெருமளவில் பிரபலமான ஒரு சுற்றுலா தலமாக மாறியுள்ளது, வார இறுதி சுற்றுலா திட்டங்களுக்கு கோடைகாலத்தில் இங்கு பெரும் கூட்டம் கூடுகிறது. இந்த நீர்வீழ்ச்சியில் பலவிதமான நீர்விளையாட்டுகளுக்கும் வேடிக்கை விளையாட்டுகளுக்கும் வாய்ப்பு உள்ளது. சுற்றுலாப் பயணிகளுக்கான முக்கியத்துவத்தைத் தவிர கக்கோலாட் நீர்வீழ்ச்சி பிசுவா அல்லது சேத் சங்ராந்தி திருவிழா சமயத்தில் பரவலாக பார்வையிடப்படுகிறது. மூன்று நாட்கள் நடைபெறும் இச்சமய நிகழ்வில் பக்தர்கள் பலரும் நீர்வீழ்ச்சியில் குளித்து மகிழ்வார்கள்.
கக்கோலாட் மலையில் கக்கோலாட் நீர்வீழ்ச்சி அமைந்துள்ளது. பீகார் மற்றும் சார்க்கண்ட் மாநிலங்களின் எல்லையில் நவாதாவுக்கு 33 கிலோமீட்டர் தொலைவிலும் தலி பசாருக்கு 4 கிலோமீட்டர் தொலைவிலும் இந்நீர்வீழ்ச்சி இருக்கிறது. மிகவும் அதிகமான சுற்றுலா பயணிகளால் பார்வையிடப்பட்ட மற்றும் புகழ்பெற்ற பீகார் பயணத்தின் ஒரு பகுதியாக கக்கோலாட் நீர்வீழ்ச்சிப் பயணம் கருதப்படுகிறது. சுற்றுலா பயணிகள் பல மாநிலங்கள் மற்றும் அருகிலுள்ள அனைத்துப் பகுதிகளிலிருந்தும் இங்கு வருகை தருகின்றனர். பீகாரின் ககோலாட் நீர்வீழ்ச்சி 150 முதல் 160 அடி உயரத்தில் இருந்து கீழே விழுந்து நீர்வீழ்ச்சியின் அடிவாரத்தில் ஓர் இயற்கை நீர்த்தேக்கத்தை உருவாக்குகிறது
கக்கோலாட் நீர்வீழ்ச்சி பெரும் வரலாற்று சிறப்பு மிக்கதாகவும் புராண முக்கியத்துவம் வாய்ந்ததாகவும் கருதப்படுகிறது. கக்கோலாட் மலையில் நவாதாவுக்கு 33 கிலோமீட்டர் தள்ளியுள்ள கோவிந்தபூர் காவல் நிலையம் அருகே இந்நீர்வீழ்ச்சி அமைந்துள்ளது . இதற்கு கீழே ஓர் ஆழமான இயற்கை நிர்த்தேக்கம் இங்கே உள்ளது.
சுமார் 160 அடி உயரம் கொண்ட கக்கோலாட் நீர்வீழ்ச்சியை சுற்றிலும் பச்சை பசேல் என்ற வனப்பகுதி சூழ்ந்து காணப்படுகிறது . பீகாரில் கக்கோலாட் நீர்வீழ்ச்சி ஒரு பிரபலமான சுற்றுலா தலமாக மாறிவருகிறது. கோடைகாலத்தில், இந்தியா முழுவதிலுமுள்ள மக்கள் நீர்வீழ்ச்சிக்கு சுற்றுலா வருகிறார்கள்.
பள்ளியில் மொத்தமாக 262 மரணவா்கள் கல்வி பயின்று வருகின்றனர். ஒரு தலைமையாசிரியா் மூன்று பட்டதாாி ஆசிாியா்கள் நான்கு இடைநிலை ஆசிரியா்கள் என எட்டு ஆசிரியா்கள் பணியாற்றி வருகின்றனர். பள்ளியில் பயிலும் மாணவர்கள் அனைவருக்கும் அரசின் நலத்திட்டங்களான பாடநுால் சீருடை குறிப்பேடுகள் காலணிகள் எழுதுபொருட்கள் கல்வி உதவித்தொகைகள் போன்றவை வழங்கப்படுகின்றன. புதுக்கோட்டையில் நடைபெற்ற புத்தகத் திருவிழாவில் இப்பள்ளி மாணவர்கள் கவிதை மற்றும் ஓவியப் போட்டிகளில் வென்று பரிசு பெற்றனர்.
ஊராட்சி ஒன்றிய தொடக்கப்பள்ளியாக 23.1.1956 ஆம் ஆண்டு தொடங்கப்பட்டது. பின் நடுநிலைப்பள்ளியாக 6.6.2008 அன்று தரம் உயர்த்தப்பட்டது. தமிழ்நாடு அரசின் தொடக்கக்கல்வித்துறையின் கீழ் செயல்படும் ஊராட்சி ஒன்றிய நடுநிலைப்பள்ளி கறம்பக்குடி உதவித் தொடக்கக் கல்வி அலுவலா் அவர்களின் நிர்வாகத்தில் செயல்படுகிறது. ஒன்று முதல் எட்டாம் வகுப்பு வரை இப்பள்ளியில் பயிற்றுவிக்கப்படுகிறது.
பள்ளியானது பொதுமக்களின் ஒத்துழழைப்பால் மேம்பாடு அடைந்து வருகிறது.பள்ளிக்கு விழா மேடை ஆசிரியர்கள் ஒத்துழைப்புடன் புதிய கட்டிடம் மின்விசிறி நாற்காலி தையல் இயந்திரம் பள்ளி புரவலர்கள் 102 பேர் மற்றும் ரோட்டரி சங்கம்மூலம் ஆழ்துளை கிணறு, தொடுதிரை அரங்கம், நுழைவாயில் போன்றவை நன்கொடையாக பள்ளிக்கு அளித்துள்ளனர்.
பள்ளியில் ஒன்று முதல் நான்கு வகுப்பு வரை செயல்வழி கற்றல் முறையிலும் ஐந்நாம் வகுப்பு மாணவா்களுக்கு எளிய படைப்பாற்றல் கல்வி முறையிலும் ஆறு முதல் எட்டு வகுப்பு வரை படைப்பாற்றல் கல்வி முறையிலும் கற்றல் கற்பித்தல் நடைபெறுகிறது. பாடத்திறன்கள் கணினி தொடுதிரை வகுப்புகள் பாிசோதனைகள் மூலமும் கற்பிக்கப்படுகிறது.
செவ்வாய்ப்பட்டி ஊராட்சி ஒன்றிய நடுநிலைப்பள்ளி இந்தியாவின் தமிழ்நாடு மாநிலம் புதுக்கோட்டை மாவட்டத்தின் கறம்பக்குடி என்ற ஊராட்சி ஒன்றியத்தில் அமைந்துள்ளது.
முகடு என்பது நீண்ட குறுகலான மேடாக உள்ள புவிப்புற நிலவடிவம் ஆகும்; இது ஒரு புவிக் கட்டமைப்புக் கூறுபாடு ஆகும். இது புவிப்புற நிலவடிவமாகவும் கட்டமைப்புக் கூறுபாடாகவும் சூழ்ந்துள்ள தரையில் இருந்து உயரத்தில் செஞ்சரிவுகளோடு அமைகிறது. இதன் குறுகலான முகட்டு உச்சியில் இருந்து அல்லது கொடுமுடி உச்சியில் இருந்து இருபக்கமும் தரை கீழாக சரிந்து செல்கிறது. முகடு மிகவும் குறுகலாக இருந்தால் முகட்டுத் தொடர் எனப்படுகிறது. முகட்டின் அளவுகள் ஏதும் வரம்பிடப்படவில்லை. இதன் உயரம் சுற்றியுள்ள தரையிலிருந்து ஒரு மீட்டர் அளவில் இருக்கலாம்; அல்லது பல நூறு மீட்டர் அளவிலும் இருக்கலாம். முகடு படிவாலோ அரிப்பாலோ கண்டத் தட்டுகளின் நகர்வாலோ அல்லது இவற்றின் இணைநிகழ்வாலோ தோன்றலாம். இது படுகைப் பாறையாலோ தளர்வான வீழ்படிவாலோ அனற்குழம்பாலோ பனிக்கட்டியாலோ உருவாக்கத்தைப் பொறுத்து அமையலாம். இது தனித் தற்சார்புக் கூறுபாடாகவோ பெரிய புவிக்கட்டமைப்பின் உட்கூறாகவோ அமையலாம். முகடு மேலும் சிறிய புவிவடிவக் கட்டமைப்பு உறுப்புகளாகவும் பிரிக்கப்படுகிறது.
முகட்டு வகைப்பாட்டுக்கான எடுத்துகாட்டாக, சோயெனபர்கு, விசோக்கி வகைபாட்டைக் கூறலாம்; இது எளிய நேரடி வகைபாட்டு முறையைத் தருகிறது. இதை ஐக்கிய அமெரிக்க தேசியக் கூட்டுறவு மண் அளக்கைத் திட்டம் நிலவடிவங்களையும் முகடுகளையும் வகைப்படுத்தப் பயன்படுத்துகிறது. இம்முறை முதன்மை புவிப்புற நிகழ்வுகளை அல்லது அமைவுகளைப் பயன்படுத்தி, பல்வேறு நிலவடிவக் குழுக்களை இரண்டு பெரும்பிரிவுகளாகப் பிரிக்கிறது; அவை புவிப்புறவடிவச் சூழல்கள், பிற குழுக்கள் என மொத்தம் 16 உட்பிரிவுகளாகப் பிரிக்கிறது. இந்தக் குழுக்கள் ஒன்றையொன்று விலக்குவன அல்ல; முகடுகள் உள்ளடங்கிய நிலவடிவங்கள் பல உட்பிரிவுகளைச் சார்ந்தமையலாம். இந்த வகைபாட்டில் முகடுகள் காற்றால் குவிப்பு வகை, கடல் கரை, கழிமுக வகை, , பனியாற்றுவகை, எரிமலை, அனல்நீர்ம வகை, கண்டத்தட்டு நகர்வு சார்ந்த கட்டமைப்புவகை, சரிவு வகை, அரிப்புசார் உள்வகைகள் எனப் பிரிக்கப்படுகின்றன.
பள்ளத்தாக்குகளுடன் கூடிய இடங்களில், நீண்ட, கூரான, நேர்க்குத்தான முகடுகள் உருவாகின்றன. ஏனென்றால் அவற்றின் மீதமுள்ள விளிம்புகள் பக்கவாட்டாக மூடப்பட்டிருக்கும். மேலும் தடுக்கும் முனையங்கள். பிளாக் ஹில்ஸ் போன்ற இடங்களில் இதேபோன்ற முகடுகள் உருவாகியுள்ளன. அங்கு முகடுகள் சீரற்ற மையத்தைச் சுற்றி ஒரு வட்ட வடிவமாக அமைந்துள்ளன. சில நேரங்களில் இந்த முகடுகளை நடு முகடுகளில் கூர்ம்பாறைகளுடன் காணலாம்.
வழக்கமான மேட்டுச் சமவெளி நிலப்பகுதியில், ஓடை வடிகால் பள்ளத்தாக்குகள் குறுக்கிடும் பகுதிகளில் முகடுகள் காணப்படுகின்றன. இவை மிகவும் பொதுவான முகடுகளே. இந்த முகடுகள் வழக்கமாக சற்று உயர் அரிப்பு எதிர்ப்புக் கற்களையே கொண்டுள்ளன. இந்த வகை முகடுகள் பொதுவாக திசையமைப்பில் பெரும்பாலும் சீரற்றதாக இருக்கிறது. அடிக்கடி திசையை மாற்றிக் கொள்கிறது.
மத்திய அட்லாண்டிக் மலைத்தொடர் போன்று உலகெங்கிலும் உள்ள புவி மேலோட்டு கடபரப்பு மண்டலங்களில், புதிய கண்டத்தட்டு எல்லை உருவாக்கும் எரிமலைகளின் செயல்திறன் பரவி எரிமலை முகடுகளை உருவாகின்றன. பனியரிப்பும் நீரரிப்பும் படிப்படியாக எரிமலை முகடுகளின் உயரங்களை குறைக்கின்றன.
முகடுகளின் நில வடிவங்களைப் பொருத்தமட்டில் பொதுவாக ஏற்கப்பட்ட வகைபாடோ கிடப்பியல் வகைமையோ இல்லை. அவற்றைத் தோற்றம், புறவடிவம், உள்ளியைபு, தொலைவிட உணரிகளின் தரவுகளைப் பகுத்தாய்ந்தோ அல்லது இவற்றின் சில காரணிகளை இணைத்தோ வரையறுத்து வகைப்படுத்தலாம்.
முகடுகளைப் பொதுவாக கொடுமுடிகள் அல்லது குன்றுகள் என்று, அளவைப் பொறுத்து அழைக்கின்றனர். சிறிய முகடுகள், குறிப்பாகப் பெரிய முகடுகளை விட்டு வெளியே காணப்படும் பகுதி, பெரும்பாலும் முளைக் குன்று என்று குறிப்பிடப்படுகிறது.
தமிழ்நாடு வேளாண்மை உற்பத்தி மற்றும் சந்தைப்படுத்துதல் சட்டம் 1987-இன் படி, முன்னதாக சட்டபூர்வமான வாரியமாக இருந்த தமிழ்நாடு மாநில வேளாண்மை விற்பனை வாரியம் சட்டபூர்வமான வாரியமாக மறு உருவாக்கம் செய்யப்பட்டது. இது 01.02.1991 முதல் அமலுக்கு வந்தது.
சந்தைக் குழுக்களின் செயல்பாடுகளின் ஒருங்கிணைப்பு மற்றும் சந்தைகள் மற்றும் சந்தைப் பகுதிகளின் வளர்ச்சிக்காக சந்தைக் குழுக்களால் மேற்கொள்ளப்படும் திட்டங்கள் உட்பட அதன் பிற விவகாரங்களின் ஒருங்கிணைப்பு
ஆண்டு நிறைவில், அதன் முன்னேற்ற அறிக்கை, இருப்புநிலை மற்றும் சொத்துக்கள் மற்றும் கடன்களின் அறிக்கை மற்றும் அதன் நகல்களை வாரியத்தின் ஒவ்வொரு உறுப்பினருக்கும் அரசாங்கத்திற்கும் அனுப்புதல்.
மாநிலத்தில் உள்ள சந்தைக் குழுக்கள், வாரியம், வேளாண் விற்பனைத் துறை, உற்பத்தியாளர்கள் மற்றும் வணிகர்களின் அலுவலர்கள் மற்றும் பணியாளர்களுக்குப் பயிற்சி அளிக்க வசதிகளை வழங்குதல்.
இந்தச் சட்டத்தின் நோக்கங்களுக்காக மார்க்கெட் கமிட்டிகளுக்கு மானியங்கள் அல்லது கடன்களை வாரியம் தீர்மானிக்கக்கூடிய விதிமுறைகள் மற்றும் நிபந்தனைகளின் அடிப்படையில் வழங்குதல்.
சந்தைக் குழுக்களால் மேற்கொள்ளப்படும் கட்டுமானத் திட்டத்தின் திட்டங்கள் மற்றும் மதிப்பீடுகளைத் தயாரிப்பதில் சந்தைக் குழுக்களை மேற்பார்வையிட்டு வழிகாட்டுதல்.
விவசாய சந்தைப்படுத்தல் தொடர்பான பாடங்களில் கருத்தரங்குகள், பட்டறைகள், கண்காட்சிகள் போன்றவற்றை ஏற்பாடு செய்தல் அல்லது ஏற்பாடு செய்தல்.
சந்தைக் குழுக்களுக்கு, பொதுவாக எந்த ஒரு சந்தைக் குழுவிற்கும் குறிப்பாக அதன் முன்னேற்றத்தை உறுதி செய்யும் நோக்கில் வழிகாட்டுதல்.
மைக் சிமித் ஓர் அமெரிக்க கால்பந்தாட்ட முன்னாள் பயிற்சியாளர் ஆவார். இவர் 1959 ஆம் ஆண்டு சூன் மாதம் 13 ஆம் நாள் பிறந்தார். 2016 ஆம் ஆண்டு முதல் 2018 ஆம் ஆண்டு வரை இவர் தேசிய கால்பந்து கூட்டமைப்பின் டாம்பா வளைகுடா பக்கேனர்சு கால்பந்து அணியின் தற்காப்பு ஆட்ட ஒருங்கிணைப்பாளராகப் பணியாற்றினார். முன்னதாக சிமித் 2008 ஆம் ஆண்டு முதல் 2014 ஆம் ஆண்டு வரை தேசிய கால்பந்து கூட்டமைப்பின் அட்லாண்டா பால்கன்சு அணியின் தலைமைப் பயிற்சியாளராகவும், 2003 ஆம் ஆண்டு முதல் 2007 ஆம் ஆண்டு வரை யேக்சோவில்லே யாக்குவார்சு அணியினுடைய தற்காப்பு ஆட்ட ஒருங்கிணைப்பாளராகவும் இருந்துள்ளார். பால்கன்சு அணியின் பயிற்சியாளராக இருந்த காலத்தில் அதிக வெற்றிகளைப் பெற்றுக் கொடுத்த பயிற்சியாளர் என்ற சிறப்பைப் பெற்றார். மேலும், அமெரிக்க தேசிய கால்பந்து கூட்டமைப்பின் 2008, 2010, 2012 ஆம் ஆண்டுகளுக்கான சிறந்த கால்பந்து பயிற்சியாளர் என்ற விருதும் அமெரிக்க செய்தி நிறுவனத்தால் இவருக்கு அப்போது வழங்கப்பட்டது.
அமெரிக்காவின் புளோரிடா மாநிலத்திலுள்ள தேட்டோனா பீச் நகரத்தில் பாதர் லோபெசு கத்தோலிக் உயர்நிலைப் பள்ளி கால்பந்து அணியில் தற்காப்பு அரண் வரிசையில் சிமித் கால்பந்து விளையாடி வளர்ந்தார். 1977 மற்றும் 1981 ஆம் ஆண்டுகளில் கிழக்கு டென்னெசி மாநில பல்கலைக்கழகத்திற்காக விளையாடி கல்லூரி காலத்தில் மேலும் நன்றாக பயிற்சி பெற்றார். விளையாட்டிலிருந்து ஓய்வை அறிவிப்பதற்கு முன்னர் 1982 ஆம் ஆண்டு கனடா கால்பந்து கூட்டமைப்பு நடத்திய கால்பந்து போட்டியில் வின்னிபெக் புளு பாம்பர்சு அணியில் தொழில்முறை கால்பந்து வீரராக சிமித் விளையாடினார்.
கத்தூரிபா காந்தி பாலிகா வித்யாலயா என்பது இந்திய அரசால் ஆகத்து 2004-ஆம் ஆண்டு அறிமுகப்படுத்தப்பட்ட அனைவருக்கும் கல்வித் திட்டத்தி்ன் கீழ் செயல்படுத்தப்படும் கல்வித் திட்டமாகும். இத்திட்டமானது தாழ்த்தப்பட்டோர், பழங்குடியினர்,
இதர பின்தங்கிய வகுப்பினர். சிறுபான்மையினர், வறுமைக் கோட்டிற்கு கீழ் உள்ள குடும்பத்தைச் சாா்ந்த பெண் குழந்தைகளுக்குக் கல்வி அறிவு வழங்குவதற்காக கல்வியில் பின்தங்கிய பகுதிகளில் தொடங்கப்பட்டது.
கிராமப்புறங்களில், குறிப்பாக, பின்தங்கிய சமூகங்களில் பாலினப் பாகுபாடுகள் நிறைந்துள்ள நிலையில், தொடக்க நிலை, உயர்தொடக்கநிலைகளில் பெண் குழந்தைகளி்ன் கல்வி அறிவு மாணவர்ளை விட பின்தங்கியுள்ளது. எனவே தரமான கல்வியைப் பின்தங்கிய பகுதியில் உள்ள பெண் குழந்தைகளுக்கு வழங்குவதை உறுதிப்படுத்துவதோடு, அதைச் சாத்தியமானதாக ஆக்குவதற்காக உண்டு உறைவிடப் பள்ளியாகத் தொடக்கநிலையில் செயல்படுத்தப்படுகிறது.
குர்தியால் சிங் ரஹி என்பவர் இந்தியாவின் பஞ்சாபில் இருந்த பஞ்சாபி மொழி எழுத்தாளர், கால்பந்து பயிற்சியாளர், நாவலாசிரியர் மற்றும் இடம்பெயர்வு முகவர் ஆவார். 1957 ஆம் ஆண்டில் "பாகன்வாலே" என்ற சிறுகதையுடன் தனது இலக்கிய வாழ்க்கையைத் தொடங்கினார். 1964 இல் மர்ஹி டா தீவா நாவலை வெளியிட்டபோது அவர் ஒரு நாவலாசிரியராக அறியப்பட்டார். பின்னர் இந்த நாவலை தழுவி 1989 இல் சுரிந்தர் சிங் மர்ஹி டா தீவா என்ற பஞ்சாபி திரைப்படத்தினை இயக்கினார். இவரது அன்ஹே கோர் டான் நாவலும் இதே பெயரில் 2011 இல் இயக்குனர் குர்விந்தர் சிங் அவர்களால் உருவாக்கப்பட்டது. சிங்1998 ல் பத்மஸ்ரீ மற்றும்1999 ஆம் ஆண்டில் ஞானபீட விருது ஆகியவற்றால் கவுரவிக்கப்பட்டார்.
சிங் தனது இலக்கிய வாழ்க்கையை 1957 இல் "பாகன்வாலே" என்ற சிறுகதையுடன் தொடங்கினார், இது மோகன் சிங் தொகுத்த பஞ்ச் தர்யா என்ற பத்திரிகையில் வெளியிடப்பட்டது. அவரது பிற்கால கதைகள் குர்பாக் சிங் தொகுத்த ப்ரீட்லாரியில் வெளியிடப்பட்டன. அவரது முக்கிய படைப்பான மர்ஹி டா தீவா மூலம் ஒரு நாவலாசிரியராக தனது நற்பெயரை நிலைநாட்டினார். நான்கு ஆண்டுகளில் சிங் நாவலின் நான்கு வெவ்வேறு பதிப்புகளை எழுதினார். 1964 ஆம் ஆண்டில் நான்காவது மற்றும் இறுதி பதிப்பு ஒன்றை வெளியிட முடிவு செய்தார். சிங் நாவலில் சித்தரிக்கப்பட்ட பல்வேறு கதாபாத்திரங்கள் கற்பனையான கதைக்களத்தில் பிணைக்கப்பட்ட நிஜ வாழ்க்கை மக்கள். இதை ஆங்கிலத்தில் சாஹித்ய அகாடமி தி லாஸ்ட் ஃப்ளிக்கர் என மொழிபெயர்த்தார்.
குழந்தை பருவத்தில், சிங் ஓவியத்தில் ஆர்வம் கொண்டிருந்தார், ஆனால் படிப்படியாக அவர் ஒரு முறையான கல்விக்கு தன்னைப் ஈடுபடுத்திக் கொண்டார். ஜெய்டோவில் சிங் படித்த ஒரு நடுநிலைப் பள்ளியின் தலைமை ஆசிரியர் மதன் மோகன் சர்மா, சிங் தொடர் பள்ளிப்படிப்புக்கு தகுதியானவன் என்று சிங்கின் தந்தையை வற்புறுத்தியதால், தனது படிப்பை தொடர்ந்தார். சிங் பல்வேறு வேலைகளில் பணிபுரிந்தபோதும் மெட்ரிக் தேர்வை முடித்தார். 14 வயதில் பல்வந்த் கவுரை மணந்தார். 1962 ஆம் ஆண்டில், அவர் நந்த்பூர் கோத்ராவில் மாத சம்பளத்தில் பள்ளி ஆசிரியர் பணியைப் பெற்றார். இதற்கிடையில், சிங் ஆங்கிலம் மற்றும் வரலாற்றில் தனது இளங்கலை பட்டமும், 1967 இல் முதுகலைப் பட்டமும் பெற்றார்.
குர்தியால் சிங் ஜனவரி 10, 1933 அன்று பிரிட்டிஷ் பஞ்சாப்பில் ஜெய்தூவுக்கு அருகிலுள்ள பைனி ஃபதே கிராமத்தில் பிறந்தார். அவரது தந்தை ஜகத் சிங் ஒரு தச்சராக இருந்தார், அவரது தாயார் நிஹால் கவுர் வீட்டை கவனித்துக்கொண்டார். 12 வயதில் சிங் தனது குடும்பத்தின் மோசமான நிதி நிலைமைகளை சமாளிப்பதற்காக ஒரு தச்சராக வேலை செய்யத் தொடங்கினார். சிங் ஒரு நாளைக்கு 16 மணிநேரம் வேலை செய்தார், அவர் காளை வண்டிகளுக்கு சக்கரங்கள் தயாரித்தல் மற்றும் நீர் தொட்டிகளுக்கு உலோக தாள் உருவாக்குதல் போன்ற பல்வேறு வேலைகளை மேற்கொண்டார். அவரும் அவரது தந்தையும் சேர்ந்து கடினமாக உழைத்து ஒரு நாளைக்கு இருபது ரூபாய் சம்பாதித்தனர்.
சிங்கின் மற்ற குறிப்பிடத்தக்க படைப்புகளில் அன்ஹோ , ஆத் சனானி ராத் , அன்ஹே கோர் டான் மற்றும் பார்சா நாவல்களும் சாகி புல் , குட்டா தே ஆத்மி , பெகனா பிண்ட் மற்றும் கரீர் டி திங்ரி உள்ளிட்ட சிறுகதைகளின் தொகுப்புகளும் அடங்கும். சுயசரிதைகள் நீன் மட்டியன் மற்றும் டோஜி தேஹி இரண்டு பகுதிகளாக வெளியிடப்பட்டன.ஆத் சனானி ராத் மற்றும் பார்சா நாவல்கள் முறையே நைட் ஆஃப் தி ஹாஃப் மூன் மற்றும் பார்சா என தேசிய புத்தக அறக்கட்டளையால் ஆங்கிலத்தில் மொழிபெயர்க்கப்பட்டுள்ளன.
சிங்கின் விருப்பமான படைப்புகளில் லியோ டால்ஸ்டாயின் அண்ணா கரேனினா, இர்விங் ஸ்டோனின் லஸ்ட் ஃபார் லைஃப், ஜான் ஸ்டீன்பெக்கின் தி கிரேப்ஸ் ஆஃப் வார்த், பானிஷ்வர் நாத் ரேணுவின் மைலா அஞ்சல், பிரேம் சந்தின் கோடான் மற்றும் யஷ்பாலின் திவ்யா ஆகியவை அடங்கும் .
சரக்குகள் மற்றும் சேவைகளின் விற்பனை, பரிமாற்றம், கொள்முதல், பண்டமாற்று, குத்தகை, இறக்குமதி போன்ற அனைத்து பரிவர்த்தனைகளிலும் ச.சே.வ விதிக்கப்படும். இந்தியா இரட்டை ஜி.எஸ்.டி மாதிரியைப் பின்பற்றும். இதன் பொருள் மத்திய மற்றும் மாநில அரசுகளால் ஜிஎஸ்டி வரியானது நிர்வகிக்கப்படும். ஒரே மாநிலத்திற்குள் நடைபெறும் பரிவர்த்தனைகள் அனைத்துக்கும் மத்திய ஜிஎஸ்டி ) ஒன்றிய அரசாலும், மாநில ஜிஎஸ்டி ) மாநில அரசினாலும் விதிக்கப்படும். வெவ்வேறு மாநிலங்களுக்கிடையே நடைபெறும் பரிவர்த்தனைகள் மற்றும் சரக்கு அல்லது சேவை இறக்குமதிக்கு, ஒருங்கினைந்த ஜிஎஸ்டி ) ஒன்றிய அரசினால் விதிக்கப்படும். ஒரு நுகர்வு அடிப்படையிலான வரியாகும், இதனால் சரக்கு மற்றும் சேவைகள் உற்பத்தி செய்யப்படும் மாநிலத்தில் வரி வசூலிக்கப்படாது மாறாக நுகரப்படும் மாநிலத்தில் வரி வசூலிக்கப்படும். மாநில அரசுகள் வரி வசூலிப்பதை சிக்கலாக்குகிறது. முந்தைய அமைப்பில் வரி வசூலிப்பது மாநில அரசின் வரையறைக்குட்பட்டிருந்தது.
"சரக்குகள் மற்றும் சேவைகள் வரி பிணையம்" ஒரு இலாப நோக்கமற்ற அமைப்பாக அனைவரும் பங்குபெறும் வகையில் அதாவது அதன் பங்குதாரர்களாக அரசு, வங்கிகள் மற்றும் வரி செலுத்துவோர் இணைந்து செயல்படும் ஒரு தளமாக உருவாக்கப்பட்டது. ஒன்றிய அரசினால் இந்த வரி அமைப்பின் கீழே உள்ள அனைத்து பரிவர்த்தனைகளையும் எளிதாக கண்காணிக்கப்படும் வகையிலும், வரி செலுத்துவோர் அவர்களின் அனைத்து விதமான வரி பரிவர்த்தனை மற்றும் தகவல்களை சேகரிக்கப்பட்டு சேமிக்கும் வகையில் வடிவமைக்கப்பட்டிருக்கும். இந்த பிணையமானது மத்திய மாநில அரசுகள் மற்றும் தனியார் நிறுவனங்கள் பங்கீட்டில் முதலீட்டில் தொடங்கப்பட்டது. இதில் ஒன்றிய அரசு 24.5 சதவீத பங்குகளிலும், மாநில அரசு 24.5 சதவீத பங்குகளிலும் மேலும் மீதமுள்ள 51 சதவீத பங்குகளில் தனியார் வங்கி நிறுவனங்களாலும் முதலீடு செய்யப்பட்டுள்ளது.
சரக்கு மற்றும் சேவை வரி ஒரு மறைமுக வரி, இது இந்தியா முழுவதும் மத்திய மற்றும் மாநில அரசாங்கங்களால் விதிக்கப்படும் பல்வேறு வரிகளுக்கு பதிலாக ஒற்றை வரியாக அறிமுகப்படுத்தப்படுகிறது. இது அரசியலமைப்பு சட்டம் 2017 -ஆக அறிமுகமாகிறது. இந்த ச.சே.வரியானது ஜிஎஸ்டி சபை மற்றும் அதன் தலைவர் மத்திய நிதி அமைச்சர் இந்தியா – நிர்மலா சீதாராமனால் நிர்வகிக்கப்படுகிறது. இந்த ச.சே.வரி-யின் கீழ், சரக்கு மற்றும் சேவைகளானது பின்வரும் விகிதங்களில் வரி விதிக்கப்படுகிறது அவை: 0%, 5%, 12%, 18%, 28% ஆகும். கடினமான விலைமதிப்பற்ற கற்கள் மீது 0.25% சிறப்பு விகிதமும் வடிவமற்ற அரைகுறைவான கற்கள் மற்றும் தங்கம் மீதும் 3% வரி விதிக்கப்பட்டுள்ளது.
ஒத்திசைவு பெயரிடும் முறை என்பது ஜி.எஸ்.டி வரிவிகிதத்திற்கு உட்பட்டு பல்வேறு பொருள்களுக்கான வரிவிகிதத்தினை அடையாளம் காணக்கூடிய எட்டு இலக்க குறியீடாகும்.
ரூ1.5கோடிக்கு கீழே கடந்த நிதியாண்டில் விற்றுமுதல் கொண்ட நிறுவனம் ஓ.பெ.மு குறியீட்டினை தனது விலைப்பட்டியலில் குறிப்பிடவேண்டாம்.
ரூ1.5 கோடி முதல் 5கோடி வரை கடந்த நிதியாண்டில் விற்றுமுதல் கொண்ட நிறுவனம் இரண்டு இலக்க எண்ணிலான ஓ.பெ.மு குறியீட்டினை தனது விலைப்பட்டியலில் குறிப்பிடவேண்டும்.
ரூ5 கோடிக்கும் மேலே கடந்த நிதியாண்டில் விற்றுமுதல் கொண்ட நிறுவனம் நான்கு இலக்க ஓ.பெ.அ குறியீட்டினை தனது விலைப்பட்டியலில் குறிப்பிடவேண்டும்.
இந்தியாவில் மறைமுக வரி ஆட்சி சீர்திருத்த செயல்முறையானது, 1989ல் பிரதமர் விஸ்வநாத் பிரதாப் சிங்கின் ஜனதா தளம் ஆட்சியில் அறிமுகப்படுத்தப்பட்ட மாற்றப்பட்ட மதிப்பு கூட்டு வரி மூலம் தொடங்கியது.
பின்னர் 1999 ஆட்சி காலத்தில் பிரதமர் அடல் பிஹாரி வாஜ்பாயின் பாரதிய ஜனதா கட்சி ஆட்சிகாலத்தில் மாநில அளவிலும் அமல்படுத்த முடிவு செய்யப்பட்டது.
அதன் பிறகு முந்தைய பிரதமர் நரசிம்ம ராவ் காங்கிரஸ் ஆட்சி காலத்திலும் பின்னர் பிரதமர் மன்மோகன் சிங்கின் காங்கிரஸ் ஆட்சிகாலத்தில் 2005ல் மாநிலங்களில் மதிப்பு கூட்டு வரி அமலுக்கு வந்தது.
ஜிஎஸ்டி சட்டத்தினை அமலுக்குகொண்டு வர 21- உறுப்பினர்கள் கொண்ட குழு அமைக்கப்பட்டது. ஜீலை 1 2017 முதல் ஜிஎஸ்டி சட்டம் தேசம் முழுவதும் அமலுக்கு வர இருப்பதால், முன்னதாகவே மாநில மற்றும் யூனியன் பிரதேச ஜிஎஸ்டி சட்டமானது, சம்மு காசுமீர் தவிர்த்து அனைத்து மாநிலங்கள் மற்றும் யூனியன் பிரதேசங்களிலும் இயற்றப்பட்டது. பத்திரங்கள் கொள்முதல் மற்றும் விற்பனைகளூக்கு ஜிஎஸ்டியிலிருந்து விலக்கு அளிக்கப்பட்டுள்ளது. இது பத்திரங்கள் பரிவர்த்தனை வரிகள் மூலம் தொடர்ந்து கையாளப்படும்.
27 செப்டம்பர் 2021 அன்று இந்திய நிதி அமைச்சகம் சரக்கு மற்றும் சேவைகள் வரிகள் குறித்து மறு பரிசீலனை செய்து நிதித்துறைக்கு பரிந்துரைகள் வழங்க, மாநில அமைச்சர்கள் கொண்ட இரு குழுக்கள் அமைத்துள்ளது. சரக்கு மற்றும் சேவைகள் வரி விகிதங்கள் குறித்து பரிந்துரைகள் செய்ய ஒரு குழுவும், வரி ஏய்ப்புகளை கண்டறிந்து ஆலோசனைகளை பரிந்துரை செய்ய ஒரு குழுவும் அமைக்கப்பட்டுள்ளது.
சரக்குகள் மற்றும் சேவைகள் வரிச் சட்டத்தின் கீழ், 10 கிலோ மீட்டர் -க்கு மேல் மற்றும் ₹50,000-க்கும் அதிகமாக சரக்குகள் எடுத்து செல்லப்படும்பொழுது, கட்டாயமாக மின்னணு வழி ரசீது உருவாக்கப்படவேண்டும். இது ஜீன் மாதம் 2018 முதல் அதிகாரப்பூர்வமாக அமலுக்கு வருகிறது.
1 ஜூலை 2017 நள்ளிரவு முதல் துவக்கப்படுகிறது. இதனை பிரதமர் மோடி மற்றும் எதிர்க் கட்சிகள் முன்னிலையில் நாடாளுமன்றத்தில் அறிமுகப்படுத்தப்பட்டது.
ஜிஎஸ்டி வரி விதிப்பினால் வருவாய் பாதிக்கப்படும் மாநிலங்களுக்கு ஐந்து வருடங்களுக்கு வருவாய் பாதிப்பினை மத்திய அரசு ஈடுசெய்யும்.
எல். ஆர். ஸ்வாமி 1944 ல் டி.கே. லக்ஷ்மண அய்யர் மற்றும் ராஜம்மாள் ஆகியோருக்கு பிறந்தார். அவரது தாய் மொழி தமிழ். கேரளாவின் திருச்சூரில் அவரது பள்ளி கல்வி முடிக்கப்பட்டது. ஆந்திரா பெட்ரோலியம் கெமிக்கல்ஸ் நிறுவனத்தில் வேலை கிடைத்தபின் அவர் விசாகப்பட்டினத்திற்கு மாறினார். தற்போது அவர் மொசைக் இலக்கிய அமைப்பு மற்றும் சாகிர்யத சாகிதியின் தலைவராகப் பணியாற்றி வருகிறார். நன்கு அறியப்பட்ட தெலுங்கு எழுத்தாளர்களின் கவிதைகளை மலையாளத்தில் மொழிபெயர்த்தார். இந்த பட்டியலில் என். கோபி, சிக்மணி, பி. விஜயலட்சுமி பண்டிட் ஆகியோர் அடங்குவர். குராஜதா அப்பாராவ், கேது விஸ்வநாத ரெட்டி மற்றும் ஜெயந்தி பாப்பராவின் கதைகளை மலையாளத்தில் மொழிபெயர்த்தார். மகாவி ஸ்ரீஸ்ரீயின் மோனோகிராஃப் மற்றும் திவகார்ல வெங்கட அவதானியின் ஆந்திர வக்மய சரித்தரா ஆகியவர்றின் மொழிபெயர்ப்புகளும் ஸ்வாமியின் படைப்புகளாகும்.
லக்ஷ்மணியார் ராம ஸ்வாமி ஆந்திரப் பிரதேசத்தின் விசாகப்பட்டினத்தைச் சேர்ந்த மொழிபெயர்ப்பாளர் மற்றும் சிறுகதை எழுத்தாளர் ஆவார். மலையாளத்தில் கேபி ராமானுன்னி எழுதிய "சுஃபி பரஞ்சா கதா" என்ற மலையாள நாவலின் தெலுங்கு மொழிபெயர்ப்பான இவரது "சுஃபி செப்பினா கதா" நூல் 2015 ஆம் ஆண்டிற்கான சாகித்திய அகாதமி விருது பெற்றது.
ஜான் ஆமில்டன் டான்ட்டன் ஓர் அமெரிக்க கண் மருத்துவரும், வெள்லையினத் தேசியவாதியும் குடிவரவு எதிர்ப்புச் செயல்முனைவாளரும் ஆவார். இவர் ஃபேர் எனும் அமெரிக்கக் குடிவரவு சீர்திருத்தப் பேரவையை நிறுவியவரும் அதன் தலைவரும் ஆவார். இது அமெரிக்கக் குடிவரவுக்கான எதிர்ப்பியக்கம் ஆகும். இவர் குடிவரவு ஆய்வு மையத்தையும் நிறுவினார். இது குடிவரவு எத்திர்ப்பு சிந்தனைக் கட்டமைப்பாகும் இவர் இதே போன்ற குடிவரவு எதிர்ப்பு பரப்புரைக் குழுவையும் உருவாக்கினார். இது நம்பஎசுயூயெசே என வழங்கியது. இவர் ஐக்கிய அமெரிக்க ஆங்கிலம் என்ற அமைப்பை உருவாக்கி, ஆங்கிலமே அல்வல் மொழியாக வேண்டும் எனப் போராடினார். இவர் சுழிய மக்கள்தொகை வளர்ச்சி அமைப்பின் தலைவரும் ஆவார். இவர் சமூக ஒப்பந்தம் எனும் தாயக, வெள்ளையினத் தேசியவாதிகளை இணைக்கும் செய்தி ஊடகத்தை உருவாக்கியவர் ஆவார். இது ஒரு காலாண்டிதழை, 2019 இலையுதிர்காலம் வரை, நடத்தியது. இதில் தாயக, வெள்ளையின ஆதரவு எழுத்தாளர்கள் கட்டுரைகளை எழுதினர். இவர் மரபியல் கல்விக்கான மீமரபியல்சார் ஒருங்கமைப்புக் கழகத்தை நிறுவினார்.
அமெரிக்கக் குடியேற்றச் சீர்திருத்தப் பேரவை, குடியேற்ற ஆய்வு மையம் எண்கள் அ ஐ நா, ஆகிய அனைத்தும் ஜான் டான்ட்டன் சிந்தித்து உருவாக்கிய குடியேற்றக் கட்டுபாட்டு நிறுவன வலையமைப்பின் பகுதிகளேயாகும். தாயக இயக்க "பாவனையாளரான" இவர், ஆழ்ந்த இனவாத வேர்கள் குடிகொண்டவர் ஆவார் . இந்த அறிக்கையின் முதல் பகுதி காட்டுவது போல, இவர் பல பத்தாண்டுகளாகவே வெள்ளைத் தேசியக் காட்சியின் மையக்கருவாக இருந்துள்ளார். இவர் வெள்ளை மேலாதிக்கவாதிகளயும் "புது நாசிச நிறுவனம்" எனும் மீமரபியல் அறக்கட்டளையின்முன்னணி இதழை நடத்தியத் தலைவர்களையும் சந்தித்து, அவர்களோடு நெருங்கிய தொடர்பில் இருந்துகொண்டிருப்பவர் ஆவார் இவர் இலத்தீன அமெரிக்கர்களைப் பற்றி பலமுறை இனவாத அறிக்கைகளை வெளியிட்டுவருபவரும் ஆவார். வெள்ளையரை விட அவர்களது இனப்பெருக்க வீதம் கூடுதலாக இருப்பதைக் குறித்து கவலையைத் தெரிவித்துள்ளார். ஒரு நிலையில், இவர் அமெரிக்கப் பண்பாடு நின்றுநிலைக்க, " ஐரோப்பிய அமெரிக்க பெரும்பான்மை" தேவையென அறுதியிட்டுக் கூறியவர் ஆவார்.
தெற்கு வறுமைச் சட்ட மையம் ஃபேர் அமைப்பு, சமூக ஒப்பந்த அச்சகம் ஆகிய இரண்டையும் வெறுப்புக் குழுக்கள் எனக் கூறுகிறது.மேலும், தெற்கு வறுமைச் சட்ட மையம் 2001 ஆண்டில், இந்த இரண்டு அமைப்புகளையும் வெளிப்படையாகவோ அல்லது ஓரளவு மறைமுகமாகவோ இனவாதம் கக்கும் டான்ட்டனின், குடியேற்ற எதிர்ப்புக் கழுக்களின் வலை இணைப்பில் உள்ள நிறுவனங்களின் பட்டியலில் சேர்க்கிறது. தெற்கு வறுமைச் சட்ட மையம் 2009, பிப்ரவரி மாததித்தில் இவரது பார்வைகள் இனவாதம் சார்ந்தததாக விவரிக்கிறது.மிச்சகன் பல்கலைக்கழகப் பென்ட்லி வரலாற்று நூலகத்துக்கு டான்ட்டன் கொடையாக அளித்த 15 ஆவணப் பேழைகளில் இவரது சூழலியல் வாத, குடியேற்ற எதிர்ப்பு செயல்பாடுகள் நன்கு ஆவணப்படுத்தப்பட்டுள்ளன, மேலும், இவர் ஈந்த 10 ஆவணப் பேழைகள் 2035 ஆம் ஆண்டுவரை திறக்க் மறுக்கப்பட்டு இலச்சினைக் காப்பிட்டுப் பூட்டப்பட்டுள்ளது.
தேர்ந்தெடுத்த இனப்பெருக்கத்தை, குறிப்பாக மீமரபியல் நடைமுறையை வளர்க்கும் பயோனீர் சேவை நிறுவன நிதியைத் தொடர்ந்து, டான்ட்டன் தலைமையின்போது அமெரிக்கக் குடியேற்றச் சீர்திருத்தப் பேரவைக்குப் பெற்றுவந்தமை கண்டன விமர்சனத்துக்கு உள்ளானது. அமெரிக்கக் குடியேற்றச் சீர்திருத்தப் பேரவை இந்தக் கண்டனத்துக்கு, பயோனீர் நிதி தன் கொள்கை விளக்கத்தில், இந்நிதி அமெரிக்கர் அனைவருக்கும் இனம், மதம், தேசியம்ஈனக்குழு பாராமல் சமவாய்ப்பு வழங்கும் என உறுதிபடக் கூறுவதாலும் பிற அமெரிக்காவிலும் பிற நாடுகளிலும் உள்ள பல்கலைக்கழகங்களைப் போன்ற பெரிய நிறுவனங்களும் இந்நிதி நல்கையை பெறுவதையும் சுட்டிக் காட்டிப் பதிலளித்தது;
மேலும் இந்நிதி, ஃபேர் நிறுவனத்தின் பொதுச் செயல்பாடுகளுக்கு மட்டுமே பயன்படுத்தப்படுகிறது எனவும் அந்நிறுவனம் வாதிட்டுள்ளது.
டான்ட்டன் ஒரு குடியேற்ற எதிர்ப்புச் செயல்முனைவாளர் ஆவார். இவர் பல குடியேர்ற எதிர்ப்புச் சேவை நிற்வனங்களை நிறுவியவரும் ஆவார். இவர் சியெராக் குழுவின் பெட்டோசுகி குழுமல்கள், திட்டமிட்ட பெற்றோர்மை, சுழிய மக்கள்தொகை வளர்ச்சி ஆகிய அமைப்புகளை நிறுவியுள்ளார். இதில் இறுதியான நிறுவனத் தலைவரும் ஆவார் குடியேற்றத்தைக் குறைக்க, இந்தக் குழுக்களின் உறுப்பினர்களின் போதுமான ஆதரவு கிடக்காததால், இவர், 1979 இல் அமெரிக்கக் குடியேற்றச் சீர்திருத்தப் பேரவை எனும் சேவை நிறுவனத்தை வாரன் புஃபெட், இயூகின் மெக்கார்த்தி ஆகியோர் ஆதரவுடன், இது நடுநிலை/தாராளநிலை அரசியலைக் கடைபிடிக்கும் என்ற உறுதி கூறி, நிறுவியுள்ளார்". இவர் 1983 இல் பிறரோடு இணைந்து ஐக்கிய அமெரிக்க ஆங்கில நிறுவனத்தையும் நிறுவினார்.
மேலும், இவர் பிறருடன் இணைந்து நிறுவி தொடர்பு வைத்துள்ள அமைப்புகளாக, குடியேற்ற ஆய்வு மையம், எண்கள் அஐநா(0, அமெரிக்கக் குடியேற்ற கட்டுபாட்டு அறக்கட்டளை, அமெரிக்கப் பட்ரோவின் ஒருங்கிணைந்த குடிமக்கள் குரல், கலிபோர்னியா மக்கள்தொகை நிலைப்படுத்த்ல் அமைப்பு, அஐநா பெருந்திட்டம், ஆகியன அமைகின்றன. இவருக்கு கொடை வழ்ங்கிய ஐக்கிய அமெரிக்க நிறுவனம்,பின்வரும் அமைப்புகளுக்கும் கொடை வழங்குகிறது. அவை, மிச்சிகனில் உள்ள அமெரிக்கக் காட்சி, பன்னாட்டு இருள்வான் கழகம்மயல்நாட்டுக் கொள்கைக் கழகத்தின் மாபெரும் முடிவுகள் தொடர், வடக்கு நாட்டு மரபு கழகம் வெளியிடும் துறைமுக வேனில்கள் என்பனவாகும் . இவர் மக்கள்தொகை-சுற்றுச்சூழல் சமனிலை வாரியத்தில் பணிபுரிந்தார்.